এক লাফে এতটা বৃদ্ধি চলতি বছরে হয়নি। চেন্নাইয়ে ১০ গ্রাম সোনার দাম শুক্রবার এক লাফে ১ হাজার ২৩০ টাকা বেড়ে গেল। বিয়ের মরশুমে ১০ গ্রাম সোনার দাম ৩০ হাজার টাকা ছুঁতে চলেছে। কলকাতায় ১০ গ্রাম সোনার দাম বেড়ে হল ২৯ হাজার ৮০০ টাকা। কলকাতায় দাম বেড়েছে ২৬০ টাকা। চেন্নাইয়ে ১০ গ্রাম সোনার দাম দাঁড়াল ২৯ হাজার ৬০৫ টাকা।  
গোটা দেশেই এখন সোনার চাহিদা তুঙ্গে। আর তারই মধ্যে সোনার দাম অনেকটা বেড়ে গেল। বৃহস্পতিবার গোটা দেশে জেম অ্যান্ড জুয়েলারি ট্রেড ফেডারেশনের ডাকে ধর্মঘট ছিল। ২ লক্ষ টাকা বা তার বেশি দামের বেচাকেনার সময় প্যান কার্ড বাধ্যতামূলক করার প্রতিবাদেই এই ধর্মঘট হয়। 
শুক্রবার সকাল থেকেই চড়তে থাকে সোনার দাম। দিনের শেষে দেখা গেল এই বছরে প্রথমবার এক দিনে এতটা বাড়ল সোনার দাম।